62020TJ0358_INF
Sentenza tal-Qorti Ġenerali (L-Ewwel Awla) tat-12 ta’ Lulju 2023 –Net Technologies Finland vs REA
(Kawża T-358/20) (
1
)
“ Klawżola ta’ arbitraġġ – Seba’ Programm Kwadru għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) – Spejjeż tal-persunal – Rimbors tas-somom imħallsa – Eliġibilità ta’ spejjeż relatati ma' konsulenti interni – Oneru tal-prova ”
1.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Kuntratti konklużi fil-kuntest ta’ programm speċifiku ta’ riċerka, ta’ żvilupp teknoloġiku u ta’ dimostrazzjoni – Tilwima li nħolqot matul l-eżekuzzjoni ta’ kuntratt – Interpretazzjoni abbażi tal-klawżoli tal-kuntratt
(Artikolu 272 TFUE)
(ara l-punti 25, 44, 45, 92)
2.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Kuntratti konklużi fil-kuntest ta’ programm speċifiku ta’ riċerka, ta’ żvilupp teknoloġiku u ta’ dimostrazzjoni – Tilwima li nħolqot matul l-eżekuzzjoni ta’ kuntratt – Osservazzjonijiet tar-rikorrenti kkomunikati permezz ta’ posta elettronika – Oneru tal-prova
(Artikolu 272 TFUE)
(ara l-punti 66, 67)
3.
Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament sostnuti – Ġustifikazzjoni tar-realtà tal-ispejjeż iddikjarati – Tqassim tal-oneru tal-prova
(Artikolu 317 TFUE)
(ara l-punti 99 sa 103)
4.
Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament sostnuti – Ġustifikazzjoni tar-realtà tal-ispejjeż iddikjarati – Spejjeż tal-persunal – Spejjeż relatati ma’ konsulenti interni – Kriterji tal-eliġibbiltà
(Artikolu 317 TFUE)
(ara l-punti 107, 108)
Dispożittiv
1)
L-ispejjeż tal-konsulenti interni, miċħuda mill-Aġenzija Eżekuttiva tar-Riċerka (REA) għal ammont ta’ EUR 184642,84, jikkostitwixxu spejjeż eliġibbli taħt il-ftehim ta’ sussidju, li għandu r-referenza FP7SEC2012312484, konkluż bil-ħsieb tat-twettiq tal-“Inter System Interoperability for Tetra – TetraPol Networks”.
2)
In-noti ta’ debitu Nru 3242005825, dwar l-irkupru tal-ammont ta’ EUR 171342.97 għal kontribuzzjoni inġustifikata, u Nru 3242005872, għall-irkupru ta’ ammont ta’ EUR 17134.30 għal kumpens fil-forma ta’ somma f’daqqa mir-REA, huma infondati.
3)
Ir-REA hija kkundannata tbati l-ispejjeż, inklużi dawk relatati mal-proċeduri għal miżuri provviżorji
(
1
)	ĠU C 279, 22.1.2014.